बाइक सवारों ने कार सवार युवक को मारी गोली, मौत
पलवल| नेशनलहाईवे पर अगवानपुर चौक के निकट बाइक पर सवार दो अज्ञात हमलावरों ने मंगलवार देर शाम करीब छह बजे कार सवार कंजरपुर निवासी देवा नामक युवक को गोली मार दी। घायल युवक को तुरंत उपचार के लिए निजी अस्पताल ले जाया गया, जहां से उसे दिल्ली के लिए रेफर कर दिया। बाद में परिजन युवक को फरीदाबाद एक निजी अस्पताल में ले गए, जहां उपचार के दौरान उसकी मौत हो गई। मंगलवार को नेशनल हाईवे नंबर-दो पर शाम करीब छह बजे अगवानपुर चौक के निकट बाइक सवार दो युवकों ने एक वैगनआर कार को रुकवाया। कार के रुकते ही बाइक पर सवार युवकों में एक ने हथियार से कार में सवार कंजरपुर निवासी देवा पर गोली चला दी। गोली मारने के बाद बाइक सवार युवक मौके से फरार हो गए। वैगनआर कार में सवार अन्य युवक तुरंत देवा को उपचार के लिए पलवल हाईवे स्थित निजी अस्पताल में ले गए, जहां से उसे दिल्ली के लिए रेफर कर दिया। बाद में परिजनों ने घायल देवा को फरीदाबाद के एक निजी अस्पताल में दाखिल करा दिया।
hin_Deva hin_Deva